interakcie
Dobrý deň môžem uzivat lieky v kombinácii cholesten a atorvastatin
Dobrý deň,
ďakujeme za Vašu otázku.
Medzi liekom Atorvastatin a výživovým doplnkom Cholesten neboli pozorované klinicky významné interakcie. Uvedená kombinácia sa javí byť bezpečná. Pri výživových doplnkoch neboli vykonávané klinické skúšky, preto prípadné interakcie nemuseli byť zaznamenané.
Hlavnou účinnou zložkou výživového doplnku Cholesten je monakolin K. Na základe možného výskytu nežiaducich účinkov, počas užívania výživových doplnkov s jeho obsahom, identických s nežiaducimi účinkami pozorovanými u pacientov užívajúcich statínové lieky, nepovažujem uvedenú kombináciu bez lekárskeho odporúčania za vhodnú. V prípade súbežného užívania môže byť výrazne znížená tvorba koenzýmu Q10, preto odporúčam jeho suplementáciu formou výživového doplnku.
Prajem pekný zvyšok dňa.
S pozdravom
PharmDr. Veronika Kiabová